Basler Kunstszene
D Baasler Kunstszeene isch dr wirtuell Ruum, wo sich Künstler, Kunstliebhaber, Kunsthändler und anderi, wo sich mit Kunst befasse, in dr Stadt Baasel din beweege. 

E starke Iifluss uf d Kunstszeene häi Iirichdige wie dr Baasler Kunstveräin, s Kunstmuseum, d Art Basel oder dr Kunstkredit, wo d Künstler diräkt understütze oder zwüsche iine und de Kunstliebhaaber vermiddle. Im Fall vo Kunstmässe wie dr Art Basel isch s Inträssi vo de Organisatore primär finanziell, wie vilmol au daas vo de Köifer, wo Kunst as Inwestizioon gseen wie Goldbaare. Ass d Art Basel iire Standort hüte no z Baasel het, isch nume no historisch bedingt. Au Galerie müesse vom Gäld häär richdig stoo, aber die mäiste gseen d Förderig vo lokaale oder vo junge Talänt as e wichdigi Däil vo iirer Aarbet. So isch d Galerii vom Ernst Beyeler noch sim Dood zwar zuedoo worde, aber er het si Vermööge dr Fondation Beyeler vermacht, eme Kunstmuseum z Rieche, wo die brivaati Kunstsammlig vom Ehebaar Beyeler für d Öffentlikäit zuegänglig macht.  Bi de öffentlige Instiduzioone wie em Kunstkredit isch d Förderig vo de Künstler us dr Regioon d Hauptufgoob; d Museum hingeege gseen sich as Bewaarer und Vermiddler vo Kunst im Allgemäine, häi aber vilmol e bsundrig positivs Verheltnis zu lokaale Künstler.

Kunstmuseum in und um Baasel
 Fondation Beyeler
 s Huus für elektronischi Künst
 Kunsthalle Baasel
 Kunsthuus Baaselland
 Kunstmuseum Baasel
 Museum für Geegewartskunst
 Skulpturhalle Basel
 Museum Tinguely

Förderorganisazioone
 Atelier Mondial, en internazionaals Usduschbrogramm für Künstler in de Sparte bildendi Kunst, Fotografii, Video, Danz/Performance, Litratuur und Digitali Kunst 
 dr Kunstveräin
 dr Kunstkredit
 Kaskadekondensator Baasel, e Veräin, wo will zitgenössischi Kunst vermiddle
 Maecenas-Stifdig, wo sich für d Erhaltig vo antiker Kunst iisetzt
 visarte region basel, e Bruefsverband vo Mooler, Bildhauer und Archidekte us dr Regioon Baasel mit öbbe 280 Mitgliider mit eme äigene Ustelligsruum. (Website)
 DOCK für d Vermiddlig vo Kunst us dr Regioon Baasel mit Archiv und Künstlerdaatebank (Website)

Galerie
Verein Galerien Basel (Website)

Kunst z Basel